# data[].attributes.headline
Βασικές αρχές

# data[].attributes.subject
Βασικές αρχές

# data[].attributes.body
Το σχολείο είναι ένας δημόσιος χώρος μέσα στον οποίο συνυπάρχουν εκπαιδευτικοί και μαθητές. Η συμβίωσή τους είναι σημαντικό να γίνεται μέσα σε πνεύμα συνεργασίας και αλληλεγγύης, αλληλοσεβασμού και αποδοχής του διαφορετικού, ευγένειας, υπευθυνότητας και δημοκρατικού διαλόγου.

Παράλληλα, το σχολείο  είναι μια οργανωμένη κοινωνική ομάδα με δομή και κανόνες, οι οποίοι καθορίζουν τα όρια που πρέπει να το διέπουν. Μέσα σε αυτό το πλαίσιο, ο καθένας αναλαμβάνει τις υποχρεώσεις του και διεκδικεί υπεύθυνα και πολιτισμένα τα δικαιώματά του.

Κάθε σημαντικό θέμα που απασχολεί τη σχολική κοινότητα αντιμετωπίζεται με γόνιμη συζήτηση και  ανταλλαγή απόψεων και επιχειρημάτων στο πλαίσιο της δημοκρατικής λειτουργίας του σχολείου. Η απόφαση λαμβάνεται από  αυτούς που έχουν τη θεσμική ευθύνη, με συνεκτίμηση  των  απόψεων που έχουν κατατεθεί και με γνώμονα την καλύτερη λειτουργία του σχολείου.

# data[].attributes.attachment_link.title
01 Jones Dan [St Paul s School Wellclose Sq 1977]

# data[].attributes.body
Το καθημερινό ημερήσιο σχολικό πρόγραμμα αρχίζει στις 8:15 π.μ. με την προσέλευση των μαθητών στο χώρο του σχολείου. Πραγματοποιείται κοινή προσευχή  των μαθητών και εκπαιδευτικών στον αύλειο χώρο με ευθύνη των εκπαιδευτικών, οι οποίοι επιβλέπουν τα τμήματά τους. Σε περίπτωση δυσμενών καιρικών συνθηκών, η προσευχή πραγματοποιείται στην αίθουσα κάθε τμήματος. Στη συνέχεια, γίνονται οι αναγκαίες ανακοινώσεις–ενημερώσεις από τη Διεύθυνση του σχολείου.

# data[].attributes.attachment_link.title
02 Frere Edouard (1819-1886) [Going to School]

# data[].attributes.headline
Εμφάνιση μαθητών και ευπρέπεια σχολικού χώρου

# data[].attributes.subject
Εμφάνιση μαθητών και ευπρέπεια σχολικού χώρου

# data[].attributes.body
1) Η εμφάνιση των μαθητών πρέπει να είναι ευπρεπής, διαφορετικά είναι δυνατή η παρέμβαση του Συλλόγου των Διδασκόντων.

2) Οι μαθητές διαφυλάττουν και διατηρούν τον σχολικό χώρο καθαρό. Η  χρήση της σχολικής περιουσίας (ηλεκτρονικών υπολογιστών, διαδραστικών πινάκων, εποπτικών μέσων και λοιπής υλικοτεχνικής υποδομής) γίνεται με προσοχή και μόνο με την παρουσία εκπαιδευτικού. Οποιαδήποτε φθορά ή καταστροφή προκληθεί στο χώρο του σχολείου, επιβαρύνει οικονομικά τους κηδεμόνες των μαθητών και μπορεί να επισύρει κυρώσεις για τους μαθητές. Ο φροντισμένοι και καθαροί  χώροι κάνουν τη σχολική ζωή ευχάριστη και αποδοτική,  ενώ αντίθετα,  γράφοντας στους τοίχους, βρομίζοντας τις τουαλέτες, καταστρέφοντας τα αντικείμενα που χρησιμοποιούνται από όλους, τιμωρείται τελικά η σχολική κοινότητα στο σύνολό της.

3) Η καθαριότητα της αίθουσας είναι ατομική ευθύνη του καθενός από εμάς. Η  εργασία  σε μια  όμορφη και τακτοποιημένη αίθουσα συντελεί στη δημιουργία του κατάλληλου κλίματος για τη μαθησιακή διαδικασία. Οι μαθητές έχουν την ευθύνη να διατηρούν καθαρά το θρανίο και την καρέκλα που χρησιμοποιούν και να τα παραδώσουν στην κατάσταση που τα παρέλαβαν στο τέλος του διδακτικού έτους.

4) Το 5μελές Μαθητικό Συμβούλιο κάθε τμήματος, υπό την επίβλεψη του Υπεύθυνου Εκπαιδευτικού, έχει ενεργό ρόλο στη διατήρηση της καθαριότητας της αίθουσάς του, καθορίζει τον τρόπο αποκατάστασης των φθορών που προκαλούν οι μαθητές και με την κατάλληλη καθοδήγηση και συνδρομή, αναβαθμίζει αισθητικά τους χώρους ευθύνης του.

5) Το 15μελές  Μαθητικό Συμβούλιο3 έχει ενεργό ρόλο στη διαφύλαξη και διατήρηση της ακεραιότητας του σχολικού χώρου και επιμελείται την ποιοτική αναβάθμιση της αισθητικής εικόνας του σχολείου, υπό την επίβλεψη της Διεύθυνσης.

# data[].attributes.attachment_link.title
04 Dargelas Andre Henri (1828 - 1906) [Le tour du monde]

# data[].attributes.body
1) Σημαντική είναι η τήρηση των διαλειμμάτων, εφόσον έτσι διασφαλίζεται ο αναγκαίος χρόνος ξεκούρασης για μαθητές και εκπαιδευτικούς.

2) Στα διαλείμματα οι μαθητές βγαίνουν από την αίθουσα και απομακρύνονται από τους ορόφους και τους εσωτερικούς χώρους των κτιρίων, με ευθύνη των διδασκόντων.

3) Στα διαλείμματα δεν επιτρέπονται παιχνίδια με μπάλες ή ρακέτες για λόγους ασφάλειας, καθώς και κάθε είδους παιχνίδι με τράπουλα, διότι κάτι τέτοιο δεν συνάδει με τις μορφωτικές αρχές του σχολείου.

# data[].attributes.attachment_link.title
06 Webster Thomas (1800 - 1886) [School Playground

# data[].attributes.body
1) Οι απουσίες  δεν δικαιολογούνται πλέον (εκτός ειδικών περιπτώσεων) και το ανώτατο όριο είναι οι 114.

2) Η παρακολούθηση των μαθημάτων είναι ανελλιπής και όχι επιλεκτική. Στην τελευταία περίπτωση, ο μαθητής λαμβάνει απουσία και ενημερώνεται ο κηδεμόνας του είτε τηλεφωνικά είτε με αποστολή email.

3) Η προσέλευση των μαθητών πρέπει να είναι έγκαιρη. Σε αντίθετη περίπτωση, ο μαθητής λαμβάνει απουσία αλλά παρακολουθεί κανονικά το μάθημά του. Ιδιαιτέρως κατά την αργοπορία του την πρώτη ώρα, πρέπει να ζητήσει και τη γραπτή άδεια της Διεύθυνσης του Σχολείου.

4) Όταν ο μαθητής τιμωρείται με ωριαία απομάκρυνση ή αποβολή από τα μαθήματα,  απασχολείται στο Σχολείο με ευθύνη της Διεύθυνσης.  Όταν ο μαθητής απομακρυνθεί 3 φορές από τον ίδιο εκπαιδευτικό ή 5 φορές από διαφορετικούς εκπαιδευτικούς, συγκαλείται το Συμβούλιο Τμήματος ώστε να εξεταστούν οι ενδεδειγμένοι χειρισμοί.

5) Η συμμετοχή στις εκπαιδευτικές και διδακτικές επισκέψεις  που πραγματοποιούνται  από το σχολείο, εντός του ωρολογίου προγράμματος, είναι υποχρεωτική. Σε περίπτωση  μη συμμετοχής, καταχωρίζονται τόσες απουσίες όσες  είναι οι διδακτικές ώρες στο ωρολόγιο πρόγραμμα του τμήματος.

6) Σε περίπτωση αποχώρησης,  χωρίς την άδεια της Διεύθυνσης, ο μαθητής λαμβάνει απουσία και ενημερώνεται ο κηδεμόνας είτε τηλεφωνικά είτε με αποστολή email.

7) Σε περίπτωση απουσίας ή κωλύματος κάποιου εκπαιδευτικού, ισχύει η αναπλήρωση ή αν δεν είναι δυνατή, ο διαμοιρασμός των μαθητών του τμήματος στα υπόλοιπα τμήματα.

# data[].attributes.headline
Φοίτηση - Εξετάσεις 

# data[].attributes.subject
Φοίτηση - Εξετάσεις 

# data[].attributes.body
1) Ο διδάσκων εκπαιδευτικός καθορίζει τις θέσεις των μαθητών.

2) Οι μαθητές  προσέρχονται εφοδιασμένοι με τα απαραίτητα για κάθε μάθημα, π.χ. βιβλία, τετράδια, γεωμετρικά όργανα, αθλητική περιβολή, σύνεργα ζωγραφικής και οτιδήποτε έχει ζητήσει ο εκπαιδευτικός για το μάθημά του. Σε αντίθετη περίπτωση και όταν αυτό συμβαίνει επανειλημμένα, ο εκπαιδευτικός έχει το δικαίωμα να επιβάλει τις νόμιμες κυρώσεις.

3) Τα βιβλία δεν παραμένουν στο σχολείο. Σε αντίθετη περίπτωση, θα ανακυκλώνονται και δεν θα αντικαθίστανται από το σχολείο. Στο τέλος της σχολικής χρονιάς, όσα βιβλία δεν είναι απαραίτητα για την επόμενη, επιστρέφονται και ανακυκλώνονται.

4) Κατά τις γραπτές εξετάσεις, η αντιγραφή αποτελεί δολίευσή τους και τιμωρείται. Η παράβαση αυτή είναι σημαντική και προσβάλλει πρωτίστως την αξιοπρέπεια του μαθητή, ενώ στερεί από τους συμμαθητές του το δικαίωμα για μια δίκαιη αξιολόγηση.

# data[].attributes.attachment_link.title
07 Weistling Morgan (1964 - ) [The Classroom]

# data[].attributes.body
1) Κατά την ώρα της πρωινής προσευχής οι μαθητές επιδεικνύουν την αρμόζουσα συμπεριφορά και σέβονται το δικαίωμα της συμμετοχής των συμμαθητών τους σε αυτήν.

2) Ο σχολικός εκφοβισμός (bulliying)  δεν έχει θέση σε κανένα σχολείο. Ο σεβασμός της προσωπικότητας των συμμαθητών είναι αυτονόητος και οι διαφορές είναι αναγκαίο να επιλύονται με συνεννόηση και διάλογο, χωρίς να καταφεύγουμε στη χρήση βίας. Η άσκηση σωματικής, λεκτικής ή ψυχολογικής βίας από άτομα ή ομάδες αποτελούν σοβαρότατα παραπτώματα και λαμβάνονται τα ενδεδειγμένα παιδαγωγικά μέτρα.

3) Οι μαθητές δεν χάνουν την ιδιότητά τους έξω από το σχολείο. Οποιαδήποτε παρέκκλιση της συμπεριφοράς εκτός σχολείου, ελέγχεται παιδαγωγικά.

4) Δεδομένος είναι ο σεβασμός στην προσπάθεια που καταβάλλουν όσοι εργάζονται για την πραγματοποίηση μιας γιορτής/εκδήλωσης.

5) Σε όλες τις εξωσχολικές δραστηριότητες (εκδρομές, περίπατοι, επισκέψεις κ.ά.) οι μαθητές συμπεριφέρονται με ευπρέπεια, ακολουθώντας τις οδηγίες των συνοδών εκπαιδευτικών. Ως πρεσβευτές του σχολείου τους, η συμπεριφορά τους αντανακλά τις αξίες που έχουν προσλάβει από αυτό, καθώς και από την οικογένειά τους.

6) Σε περίπτωση  παραβατικής  συμπεριφοράς  μαθητή σε πολυήμερη εκδρομή,  οι γονείς υποχρεούνται να μεταβούν στον τόπο της διαμονής και να τον παραλάβουν άμεσα.

# data[].attributes.attachment_link.title
03 Geyling Rudolf (1839-1904) (Noise in the Classroom)

# data[].attributes.body
Οι μαθητές αποχωρούν από το σχολείο μετά τη λήξη της τελευταίας διδακτικής ώρας. Σε περίπτωση προβλήματος υγείας, ενημερώνεται τηλεφωνικά ο κηδεμόνας τους, ο οποίος αν συμφωνεί, δίνεται η άδεια από τη Διεύθυνση του σχολείου και κατόπιν αυτών, ο μαθητής αποχωρεί

# data[].attributes.attachment_link.title
08 Forbes Elizabeth Adela (1859 - 1912) [School Is Out]

# data[].attributes.headline
Ειδικά θέματα

# data[].attributes.subject
Ειδικά θέματα

# data[].attributes.body
1) Οι μαθητές δεν επιτρέπεται να έχουν στην κατοχή τους κινητά τηλέφωνα εντός του σχολικού χώρου, σύμφωνα με τη σχετική εγκύκλιο . Στην εξαιρετική περίπτωση που ο μαθητής φέρει μαζί του κινητό τηλέφωνο, υποχρεούται καθ’ όλη τη διάρκεια της παραμονής του εντός του σχολικού χώρου, να το έχει εκτός λειτουργίας και μέσα στην τσάντα του ;ή να το παραδίδει στη Διεύθυνση του σχολείου με την προσέλευση και να το παραλαμβάνει μετά το πέρας των μαθημάτων.   Άλλωστε, η  επικοινωνία με τους γονείς, σε περίπτωση ανάγκης, μπορεί να γίνεται από το τηλέφωνο του σχολείου.  Κάθε παρέκκλιση από τα παραπάνω, αποτελεί αντικείμενο παιδαγωγικού ελέγχου και συγκεκριμένα, αν μαθητής χρησιμοποιήσει το κινητό του τηλέφωνο εντός του σχολικού χώρου, οι γονείς του θα παραλαμβάνουν το κινητό με το τέλος της σχολικής χρονιάς. Επιπλέον, δεν επιτρέπεται η χρήση άλλων μέσων καταγραφής εικόνας και ήχου (π.χ. φωτογραφική μηχανή, mp3, κ.λπ.) εκτός αν αυτό γίνεται σε συνεννόηση με τον εκπαιδευτικό και για τις ανάγκες του μαθήματος ή κάποιας άλλης δραστηριότητας.

2)Απαγορεύεται το κάπνισμα σε όλους τους χώρους του σχολείου.

3) Οι μαθητικές κοινότητες δεν επιτρέπεται να χρησιμοποιούν τον τίτλο του σχολείου σε δραστηριότητες που οργανώνουν εξωσχολικά και τις οποίες αυτό αγνοεί. Σε περίπτωση παράβασης, λαμβάνονται τα ενδεδειγμένα παιδαγωγικά μέτρα.

4) Ο Σύλλογος Γονέων και Κηδεμόνων που έχει την ευθύνη της διοργάνωσης εξωσχολικών εκδηλώσεων, διαχειρίζεται τους πόρους αυτών, σε συνεργασία με το 15μελές Μαθητικό Συμβούλιο.

# data[].attributes.attachment_link.title
11 Lytras Nikephoros (1832-1904) [Boy Smoking]